To jeden z dwùch wëjazdów we fërtlu Cetniewò – kluczowô sprawa dlô mieszkańców i letników, òsoblëwie w latnëch miesącach. Piôskòwi dzél do Chłapòwsczi Drodżi béł w lëbim stanie, za wicy jak 200 tës. zł. òn je ùcwiardzony platama Yomb. – To je historiczny sztërk, bò to je pierszi projecht zabédowóny i wëbróny przez mieszkańców w òbëwatelsczim bùdżece – gôdô bùrméster Wiôldżi Wsë Róman Kùżel. Kòszt ùcwiardzeniô Harcersczi sztrasë wnet sã pòkriwôł z dëtkama dónyma na pierszi òbëwatelsczi bùdżet i béł jedurnym zacwierdzonym do realizacje. Tą razą to dô jich wicy – dzãka wikszim dëtkóm do wëzwëskaniô i òbniżenim limitu. Mieszkańcowie gminë zabédowelë téż wiele mni kòsztownëch zadaniów. W drëdżi edicje òbëwatelsczégò bùdżetu w gminie Wiôlgô Wies mają złożoné 33 wniosczi, do 25 czerwińca mdą werifikòwóné. Welowanié mdze w séwnikù.